CELEX: 32016D1757
Language: bg
Date: 2016-09-29 00:00:00
Title: Решение за изпълнение (ЕС) 2016/1757 на Комисията от 29 септември 2016 година за създаване на Европейска мултидисциплинарна обсерватория на морското дъно и водния стълб — консорциум за европейска научноизследователска инфраструктура (EMSO ERIC) (нотифицирано под номер С(2016) 5542) (Текст от значение за ЕИП)

1.10.2016   
            
            
               BG
            
            
               Официален вестник на Европейския съюз
            
            
               L 268/113
            
         РЕШЕНИЕ ЗА ИЗПЪЛНЕНИЕ (ЕС) 2016/1757 НА КОМИСИЯТА
   от 29 септември 2016 година
   за създаване на Европейска мултидисциплинарна обсерватория на морското дъно и водния стълб — консорциум за европейска научноизследователска инфраструктура (EMSO ERIC)
   
      
         (нотифицирано под номер С(2016) 5542)
      
   
   (само текстовете на гръцки, испански, английски, френски, италиански, португалски и румънски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 6, параграф 1, буква а) от него,
   като има предвид, че:
   
               (1)
            
            
               Ирландия, Гърция, Испания, Франция, Италия, Португалия, Румъния и Обединеното кралство поискаха от Комисията да създаде Европейска мултидисциплинарна обсерватория на морското дъно и водния стълб — консорциум за европейска научноизследователска инфраструктура (EMSO ERIC).
            
         
               (2)
            
            
               Ирландия, Гърция, Испания, Франция, Италия, Португалия, Румъния и Обединеното кралство се споразумяха, че приемащата държава членка на ERIC EMSO ще бъде Италия.
            
         
               (3)
            
            
               В съответствие с член 5, параграф 2 от Регламент (ЕО) № 723/2009 Комисията извърши оценка на заявлението и заключи, че то отговаря на изискванията, установени в посочения регламент.
            
         
               (4)
            
            
               Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
            
         ПРИЕ НАСТОЯЩОТО РЕШЕНИЕ:
   Член 1
   1.   С настоящото се създава Европейска мултидисциплинарна обсерватория на морското дъно и водния стълб — консорциум за европейска научноизследователска инфраструктура, наричана „EMSO ERIC“.
   2.   Съществените елементи от устава на ERIC EMSO са определени в приложението.
   Член 2
   Адресати на настоящото решение са Ирландия, Република Гърция, Кралство Испания, Френската република, Италианската република, Португалската република, Румъния и Обединеното кралство Великобритания и Северна Ирландия.
   
      Съставено в Брюксел на 29 септември 2016 година.
      
         
            За Комисията
         
         Carlos MOEDAS
         
            Член на Комисията
         
      
   
   
      (1)  ОВ L 206, 8.8.2009 г., стр. 1.
   
      ПРИЛОЖЕНИЕ
      
         СЪЩЕСТВЕНИ ЕЛЕМЕНТИ ОТ УСТАВА НА EMSO ERIC
      
      1.   ЗАДАЧИ И ДЕЙНОСТИ
      
               
                  1.
               
               
                  EMSO ERIC е натоварена със следните задачи:
                  
                              а)
                           
                           
                              разработване и предоставяне на съоръженията, притежавани от EMSO ERIC, заедно с всички съоръжения, предоставени на EMSO ERIC от членовете с цел предприемане на дейностите, извършвани от членовете за постигане на целите на EMSO ERIC на равнището на ЕС, за да се даде възможност на научните общности и на други заинтересовани страни да имат достъп до данните и съоръженията на океанските обсерватории в цяла Европа;
                           
                        
                              б)
                           
                           
                              управление на съществуващите неподвижни обсерватории на морското дъно и водния стълб в Европа, с цел подпомагане на работата на EMSO ERIC за договорени периоди от време за използване от EMSO ERIC, в това число достъп от квалифицирани европейски и международни научни общности;
                           
                        
                              в)
                           
                           
                              координиране и поддръжка на дейностите на съществуващите неподвижни обсерватории на морското дъно и водния стълб в Европа, с цел насърчаване на последователността и качеството на динамичните редове и надеждното управление на данни;
                           
                        
                              г)
                           
                           
                              предоставяне на достъп до инфраструктурата на EMSO ERIC, както и рационализация на този достъп, от страна на квалифицирани европейски и международни научни общности, чиито проекти за тази цел ще бъдат подлагани на оценка;
                           
                        
                              д)
                           
                           
                              подкрепа на водещата позиция на Европа в морските технологии и устойчиво използване на морските ресурси посредством партньорство с промишлеността и други относими заинтересовани страни;
                           
                        
                              е)
                           
                           
                              интегриране на научноизследователските дейности, обучението и разпространението на информация. EMSO ERIC е централната точка за контакт за дейности във връзка с научните изследвания, обучението и разпространението на информация за океанските обсерватории в Европа, за да се даде възможност на научните работници и на други заинтересовани страни ефикасно да използват океанските обсерватории в Европа;
                           
                        
                              ж)
                           
                           
                              създаване на връзки с международни инициативи, свързани с наблюдението на открития океан, за да представлява Европа в тези области в други части на света, да установява и насърчава международното сътрудничество в посочените области;
                           
                        
                              з)
                           
                           
                              синхронизиране на оперативните и инвестиционните фондове, така че да се оптимизират националните, европейските и международните ресурси.
                           
                        
            
               
                  2.
               
               
                  При изпълняване на задачите си EMSO ERIC:
                  
                              а)
                           
                           
                              осигурява високо качество на научните си услуги, като:
                              
                                          i)
                                       
                                       
                                          определя обща научна стратегия чрез приемането на периодично обновяван дългосрочен стратегически план;
                                       
                                    
                                          ii)
                                       
                                       
                                          очертава бъдещи научни разработки и оценява постигането на научните цели;
                                       
                                    
                                          iii)
                                       
                                       
                                          оценява предложените от потребителите експерименти;
                                       
                                    
                                          iv)
                                       
                                       
                                          преразглежда научните цели; както и
                                       
                                    
                                          v)
                                       
                                       
                                          управлява комуникацията с научните и другите потребители;
                                       
                                    
                        
                              б)
                           
                           
                              дава достъп до инфраструктурата на EMSO, което включва:
                              
                                          i)
                                       
                                       
                                          установяване на критерии за достъп, които ще бъдат разработени в съответствие с препоръките на съответната научна общност;
                                       
                                    
                                          ii)
                                       
                                       
                                          управление на интегрирания достъп до океанските обсерватории в Европа;
                                       
                                    
                                          iii)
                                       
                                       
                                          управление на въпросите във връзка със стандартизацията и определяне на насоки за калибриране и регистрация на инструменти в съответствие с предварително определени изисквания;
                                       
                                    
                                          iv)
                                       
                                       
                                          провеждане на дейности, позволяващи събирането в дългосрочен план на динамични редове от данни за морското дъно и водния стълб; както и
                                       
                                    
                                          v)
                                       
                                       
                                          да координира съхраняването и използването на данни за научни изследвания, а също и навременно предоставяне на данни за използване при ранното оповестяване за геоложки рискове и в оперативната океанография;
                                       
                                    
                        
                              в)
                           
                           
                              изгражда капацитет с цел да се насърчи координираното обучение на научни работници, инженери и потребители;
                           
                        
                              г)
                           
                           
                              служи като представител на научната общност, заета в наблюдението на океана;
                           
                        
                              д)
                           
                           
                              насърчава иновациите и трансфера на знания и технологии, като осигурява услуги и участва в партньорства с промишлеността;
                           
                        
                              е)
                           
                           
                              извършва други дейности, необходими за изпълняването на задачите на EMSO ERIC.
                           
                        
            2.   СЕДАЛИЩЕ ПО УСТАВ
      Седалището по устав на EMSO ERIC е в Рим на територията на Италианската република, наричана по-долу „приемащ член“.
      3.   НАИМЕНОВАНИЕ
      Европейската мултидисциплинарна обсерватория за морското дъно и водния стълб — консорциум за европейска научноизследователска инфраструктура (EMSO ERIC) се създава по силата на Регламент (ЕО) № 723/2009.
      4.   СРОК НА ДЕЙСТВИЕ И ПРОЦЕДУРА ЗА ЛИКВИДАЦИЯ
      
               
                  1.
               
               
                  EMSO ERIC се създава до 31 декември 2024 г.
               
            
               
                  2.
               
               
                  Общото събрание на членовете може да реши да ликвидира EMSO ERIC с мнозинство от 2/3 от гласовете на присъстващите членове.
               
            
               
                  3.
               
               
                  Уведомлението за решението за ликвидация на EMSO ERIC и за приключването на процедурата по ликвидация в съответствие с член 16 от Регламент (ЕО) № 723/2009 н се извършва от генералния директор.
               
            
               
                  4.
               
               
                  Всякакви активи, оставащи след погасяването на дълговете на EMSO ERIC, се разпределят пропорционално между членовете съобразно техните натрупани вноски към момента на разпускането.
               
            5.   ОСНОВНИ ПРИНЦИПИ
      5.1.   Политиката на достъп за потребителите
      
      
                  а)
               
               
                  Винаги когато това е възможно с оглед на лицензиите на трети страни и съществуващите до този момент споразумения, достъпът до генерираните от EMSO ERIC данни е безплатен и открит за всички членове на научните институции и други заинтересовани страни. Освен това, достъпът до инфраструктурата на EMSO ERIC се гарантира за квалифицираните европейски и международни научни общности, чиито проекти за тази цел ще бъдат подлагани на оценка. EMSO ERIC използва критерии за подбор, разработени в съответствие с препоръките на съответната научна общност. Използването и събирането на данни се подчинява на относимите законови разпоредби за защита на данните.
               
            
                  б)
               
               
                  Членовете полагат разумни усилия да приемат в своите лаборатории гостуващи научни работници, инженери и технически специалисти с цел осъществяване на сътрудничество с пряко ангажираните лица в дейностите на EMSO ERIC.
               
            5.2.   Политика на научно оценяване
      
      
                  а)
               
               
                  Годишното научно оценяване на дейностите на EMSO ERIC се извършва от Консултативен комитет по научните, техническите и етичните въпроси. Докладът за оценка се представя за одобрение на общото събрание на членовете.
               
            
                  б)
               
               
                  На всеки 5 години екип от независими експерти, посочени от общото събрание на членовете по предложение от Консултативния комитет по научните, техническите и етичните въпроси, извършва преглед на дейностите и функционирането на EMSO ERIC.
               
            5.3.   Политика за разпространение на резултатите
      
      
                  а)
               
               
                  Срещу такса и след оценка EMSO ERIC може да разпространява събраните данни сред потребители, различни от членовете на научни институции и други заинтересовани страни и квалифицираните европейски и международни научни общности. Таксите се изчисляват въз основа на всички разходи във връзка с използването на инфраструктурата на EMSO ERIC от съответния потребител в съответствие с Директива 2003/4/ЕО на Европейския парламент и на Съвета (1) и Директива 2007/2/ЕО на Европейския парламент и на Съвета (2) и друго приложимо законодателство. Горното изискване за финансово участие не се прилага за заявки за достъп до каталога, а по отношение на всички други заявки не надвишава разумен размер.
               
            
                  б)
               
               
                  Когато генерирани от EMSO ERIC данни се споделят с трети страни, EMSO ERIC запазва всички права, приходи и дялове в тях.
               
            
                  в)
               
               
                  Потребителите на EMSO ERIC се насърчават да публикуват своите резултати в рецензирана научна литература, да участват с научни съобщения в научни конференции, както и в други информационни средства, насочени към по-широката аудитория, включително широката общественост, пресата, граждански сдружения и образователни институции.
               
            
                  г)
               
               
                  EMSO ERIC разработва продукти от данни с добавена стойност, които да обслужват широк кръг частни и публични потребители, като цели да разработва продукти, отговарящи на нуждите на заинтересованите страни.
               
            5.4.   Политика в областта на правата върху интелектуална собственост
      
      
                  а)
               
               
                  „Интелектуална собственост“ има значението, посочено в член 2 от Конвенцията за учредяване на Световната организация за интелектуална собственост, приета в Стокхолм на 14 юли 1967 г.
               
            
                  б)
               
               
                  Всички права върху интелектуална собственост, учредени, придобити или разработени от EMSO ERIC, се възлагат на EMSO ERIC и са изключително нейна собственост.
               
            
                  в)
               
               
                  Общото събрание на членовете определя политиката на EMSO ERIC по отношение на идентификацията, защитата, управлението и запазването на правата върху интелектуална собственост на EMSO ERIC, включително достъпа до тези права, установени в правилата за прилагане на EMSO ERIC.
               
            
                  г)
               
               
                  Като се консултира с изпълнителния комитет, генералният директор предлага политика по отношение на цените въз основа на подход за пълно възстановяване на разходите, която подлежи на одобряване от общото събрание на членовете.
               
            
                  д)
               
               
                  По въпроси на правото върху интелектуална собственост взаимоотношенията между членовете и наблюдателите в EMSO ERIC се уреждат от съответното национално законодателство на членовете и наблюдателите, а също и от международните споразумения, по които членовете и наблюдателите са страни.
               
            
                  е)
               
               
                  Разпоредбите на настоящия устав и на правилата за прилагане не накърняват съществуващи преди това права върху интелектуална собственост, притежавани от членовете или наблюдателите.
               
            5.5.   Политика на заетост, включително относно равните възможности
      
      
                  а)
               
               
                  EMSO ERIC е работодател, осигуряващ равни възможности. Процедурите за подбор на кандидати за длъжности в EMSO ERIC се извършват по прозрачен и недискриминационен начин, като се осигуряват равни възможности за кандидатите.
               
            
                  б)
               
               
                  Трудовите договори са в съответствие с приложимата национална законова и подзаконова нормативна уредба в държавата, в която персоналът изпълнява задълженията си.
               
            
                  в)
               
               
                  В съответствие с изискванията на националното законодателство всеки член, в рамките на своята юрисдикция, улеснява свободното движение и пребиваване на граждани на членове, които участват в осъществяването на задачите на EMSO ERIC, както и на членовете на техните семейства.
               
            5.6.   Политика за възлагане на обществени поръчки при спазване на принципите за прозрачност, недискриминация и конкуренция
      
      
                  а)
               
               
                  Политиката за възлагане на обществени поръчки на EMSO ERIC се ръководи от принципите за прозрачност, еднакво третиране, недискриминация и открита конкуренция.
               
            
                  б)
               
               
                  Политиката за възлагане на обществени поръчки се определя подробно от правила за прилагане.
               
            
         (1)  Директива 2003/4/ЕO на Европейския парламент и на Съвета от 28 януари 2003 година относно обществения достъп до информация за околната среда и за отмяна на Директива 90/313/ЕИО на Съвета (ОВ L 41, 14.2.2003 г., стр. 26).
      
         (2)  Директива 2007/2/EО на Европейския парламент и на Съвета от 14 март 2007 година за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).